recursal/SuperWikiNEXT-32B huggingface dataset:
כתובת של הלגיון העשירי פרטנסיס שהתגלתה בירושלים, מסומנת: CIL III 6641 = CIL III 12080a
**קורפוס הכתובות הלטיניות** (בלטינית: **Corpus Inscriptionum Latinarum**, בקיצור CIL) הוא אוסף רב כרכים שהחל לצאת לאור בגרמניה בשנת 1853 בעריכת תאודור מומזן. האוסף מכיל את כל הכתובות הלטיניות הידועות ומקבצן לעבודה אחת. נכון ל-2011, יצאו לאור במסגרת האוסף כ-20 כרכים, המכילים כ-180,000 כתובות מעובדות, מנותחות ומתורגמות.

מטרת הקורפוס היא לאסוף את כל הכתובות בלטינית שנכתבו בתקופת האימפריה הרומית, תוך סידורן בסדר גאוגרפי ומערכתי. הכרכים הראשונים אספו את כל הכתובות הידועות בזמנן. התיאור כולל תמונה של הכתובת אם זמינה, איורים המראים את האותיות בגודל ובמיקום שלהם, ותיקונים והשלמות. האוסף נכתב בלטינית.

תאודור מומזן (שכתב חלק מהכרכים) הוביל את המאמץ לאיסוף וכתיבת האוסף. הספר הראשון נכתב בשנת 1853. אוסף הכתובות הלטיניות כולל 17 כרכים ב-70 חלקים ומכיל כ-180,000 כתובות. 13 כרכי השלמות יצאו במהלך השנים. הכרך הראשון, בשני חלקים, מכסה כתובות ישנות עד לסוף הרפובליקה הרומית. כרכים 2 עד 14 מחולקים גאוגרפית, בהתאם לאזור שבו הם נמצאו. שאר הכרכים מכסים נושאים נקודתיים. כרך 16 מכסה דיפלומות צבאיות רומאיות וכרך 17 מכסה אבני מיל. כרך 18 מתוכנן לכלול כתובות בלטינית על גבי קרמיקה.

ראו גם
------

* קורפוס הכתובות של יודיאה-פלשתינה (CIIP)
* קורפוס הכתובות השמיות (CIS)

קישורים חיצוניים
----------------

ויקישיתוף מדיה וקבצים בנושא **קורפוס הכתובות הלטיניות** בוויקישיתוף
* אתר האינטרנט הרשמי של קורפוס הכתובות הלטיניות (באנגלית ובגרמנית)

* Corpus Inscriptionum Latinarum, **Berlin-Brandenburg Academy of Sciences and Humanities**
* CIL volumes **Berlin-Brandenburg Academy of Sciences and Humanities**


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289703905171
* GND: 4222745-8
* NKC: xx0021464
* VIAF: 174049475
* WorldCat (עם VIAF): 174049475

 |
**משמרת חֵזִיר** (נקראת גם: **משמרת ממלח**) היא המשמרת ה-17 מבין כ"ד משמרות כהונה ששירתו בבית המקדש בתקופת בית ראשון ונזכרות בתנ"ך (בספר דברי הימים א', פרק כ"ד, פסוק ט"ו). המשמרת חזרה מגלות בבל והמשיכה להתקיים ולעבוד בבית המקדש גם בתקופת בית שני.

השם "חזיר"
----------

בתלמוד הירושלמי, (מסכת תענית, פרק ד', הלכה ב') מובא הסבר לשם **חזיר**, לפיו מקור השם הוא השורש ח.ז.ר. כלומר; שמואל הנביא ("שמואל הרואה" בלשון התלמוד הירושלמי - כלשון הפסוק) ודוד המלך הוסיפו עוד שש-עשרה משמרות כהונה על שמונה המשמרות הקיימות שהעמיד משה. לכל אורך תהליך הוספת המשמרות הקפידו על חלוקה שווה של משמרות, חציין מבני אלעזר הכהן וחציין מבני איתמר הכהן, אך כאשר הגיעו לשמונה האחרונות, לא היו מספיק צאצאים לאיתמר, כך שכל שמונה המשמרות האחרונות היו מבני אלעזר והפרו את השוויון. ממקרה זה נגזר השם **חזיר**, בכך שסבב חלוקת המשמרות 'חזר' להיות מבני אלעזר עקב חוסר בבני איתמר. 

על פי התלמוד בבלי, מסכת תענית, דף כ"ז, לא נכללה משמרת זו בין ארבע משמרות הכהונה שעלו מן הגולה בתחילת תקופת בית שני (שמהן ייסדו עשרים וארבע משמרות על פי גורל), ולכן נקבע אז שאפילו אם מאוחר יותר היא תעלה היא תהיה טפלה למשמרות שעלו בראשונה.

השם "חזיר" נזכר גם בספר נחמיה (פרק י', פסוק כ"א), אך שם מדובר ברשימת שמות של ראשי משפחות שעלו מבבל, ואין לכך קשר למשמרת חזיר.

ארכאולוגיה
----------

### כפר ממלח

מצפון לכביש 65, כקילומטר ומחצה דרומית לצומת צלמון, נמצאים שרידי "כפר ממלח" - מקום מושבה של משפחת חזיר מירושלים, לאחר שעברו משפחות הכהונה לגליל. במקום מערות קבורה קדומות, מאגרי מים, מערכת מחילות מסתור מימי המרידות ברומאים ומבני ציבור שונים. בראש גבעת ממלח נמצאים שרידי בית הכנסת המזוהה עם בית הכנסת של משפחת חזיר.

### קבר בני משמרת חזיר

 ערך מורחב – **קבר בני חזיר**  

קבר בני חזיר
קבר בני חֵזיר הוא מערת קבורה של משפחת כוהנים מבני חֵזיר הנמצא בנחל קדרון שמתוארך לתקופת החשמונאים, והוא חצוב כולו בתוך הצוק. כתובת בעברית שנחקקה מעל המערה מלמדת כי המערה שימשה את בני חֵזיר במשך כמה דורות (וגם מלמדת על שמות הנפוצים בתוך בני המשמרת: אלעזר, יוסף, חניה - שמוזכרים פעמיים): "זה הקבר והנפש שלאלעזר חניה יועזר יהודה שמעון יוחנן בני יוסף בן עובד יוסף ואלעזר בני חניה כהנים מבני חזיר." ניתן גם ללמוד מכתובת זו על חשיבותה של משמרת זו (יחסית לשאר 24 משמרות הכהונה), שזכתה לחציבת קבר במקום מרכזי - מול הר הבית.

| כ"ד משמרות כהונה שהיו בבית המקדש |
| --- |
| 

|  |
| --- |
| משמרת יהויריב • משמרת ידעיה • משמרת חרם • משמרת שערים • משמרת מלכיה • משמרת מימן • משמרת הקוץ • משמרת אביה • משמרת ישוע • משמרת שכניהו • משמרת אלישיב • משמרת יקים • משמרת חפה • משמרת ישבאב • משמרת בילגה • משמרת אמר • משמרת חזיר • משמרת הפצץ • משמרת פתחיה • משמרת יחזקאל • משמרת יכין • משמרת גמול • משמרת דליהו • משמרת מעזיהו |

 |
**קורפוס אנזא"ק הראשון** היה קורפוס במלחמת העולם הראשונה שכלל יחידות מאוסטרליה וניו זילנד. הקורפוס הוקם בתחילת 1916 במצרים בעקבות המערכה הכושלת בגליפולי, והוא כלל תחילה שתי דיוויזיות אוסטרליות ודיוויזיה ניו זילנדית ונשלח לחזית המערבית באמצע שנת 1916. לאחר מכן הוא השתתף בלחימה בצרפת ובבלגיה לאורך כל השנים 1916 ו-1917, ובמהלכה היה מורכב מדיוויזיות ניו זילנדיות, אוסטרליות ובריטיות. בנובמבר 1917 הוחלף הקורפוס בקורפוס האוסטרלי, שריכז את כל חמש הדיוויזיות האוסטרליות.

היסטוריה
--------

הקורפוס הוקם במצרים בפברואר 1916 כחלק מארגון מחדש של הכוח האימפריאלי האוסטרלי בעקבות פינוי גליפולי בדצמבר 1915, בפיקודו של ויליאם בירדווד. קורפוס זה, יחד עם קורפוס אנזא"ק השני, החליפו את קורפוס אנזא"ק המקורי (ANZAC),  בעקבות התרחבות כוחות אוסטרליה וניו זילנד לקראת פריסתם לחזית המערבית. 

הגנרל אלכסנדר גודלי, מפקד חיל המשלוח הניו זילנדי, קיבל את הפיקוד על הקורפוס לאחר שקורפוס אנזא"ק הראשון יצא לצרפת בסוף מרץ 1916. הקורפוס כלל בתחילה את שתי הדיוויזיות האוסטרליות "החדשות" - הדיוויזיות הרביעית והחמישית האוסטרליות. 

בתחילה הוצב הקורפוס בגזרה שקטה תחת פיקוד הארמייה הבריטית השנייה, אולם באמצע יולי 1916 הועבר תחת פיקוד הארמייה הבריטית השלישית ולחם עמה במהלך הקרב על הסום. בהמשך לחם הקורפוס בקרבות השונים בגזרה, כחלק מהארמיות הרביעית והחמישית. בספטמבר 1917 הועבר הקורפוס לאזור איפר, שם לחם כחלק מהארמייה החמישית בקרב איפר השלישי, וספג שם אבדות כבדות.

בנובמבר 1917 הוקם הקורפוס האוסטרלי שכלל את כל חמש הדיוויזיות האוסטרליות, ואילו קורפוס אנזא"ק ה-2 הפך לקורפוס ה-22 הבריטי. הכוחות האוסטרלים היחידים שנותרו עם החיל היו הכוחות הרכובים.

קישורים חיצוניים
----------------

ויקישיתוף מדיה וקבצים בנושא **קורפוס אנזא"ק הראשון** בוויקישיתוף

הערות שוליים
------------

1. ↑  "The ANZAC Acronym". Australian War Memorial. נבדק ב-10 באוגוסט 2019. `{{cite web}}`:  (עזרה)
2. ↑  Grey 2008, pp. 99–100.
3. ↑  Bou 2010, p. 151.
4. ↑  "The British Corps of 1914–1918". אורכב מ-המקור ב-28 בפברואר 2017. נבדק ב-10 באוגוסט 2019. `{{cite web}}`:  (עזרה)
5. ↑  "II ANZAC (XXII Corps) Mounted Regiment". *First World War, 1914–1918 units*. Australian War Memorial. אורכב מ-המקור ב-28 ביולי 2014. נבדק ב-12 ביוני 2010. `{{cite web}}`:  (עזרה)

| אנזא"ק |
| --- |
| אישים | ויליאם בירדווד • הנרי הודג'סון • אדוארד צ'ייטור • הנרי שובל • גרנוויל ריירי | פלקט אנזא"קפלקט אנזא"ק |
| יחידות | הכוח האימפריאלי האוסטרלי • קורפוס אנזא"ק הראשון • קורפוס אנזא"ק השני • דיוויזיית הרגלים הרכובים אנזא"ק • דיוויזיית הרגלים הרכובים האוסטרלית |
| אתרים | יד אנזא"ק • שדרת המצעדים אנזא"ק • אנדרטת אנזא"ק • המרכז להנצחת חיילי אנז"ק בבאר שבע |
| כללי | אוסטרליה במלחמת העולם הראשונה • ניו זילנד במלחמת העולם הראשונה • יום אנזא"ק |
**קורפוס המילואים ה-22** (בגרמנית: **XXII. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

היסטוריה
--------

הקורפוס הוקם ב-1 בספטמבר 1914 כחלק מהגל השני של הגיוס במלחמת העולם הראשונה, והועמד תחת פיקודו של אויגן פון פאלקנהיין, אחיו של שר המלחמה הפרוסי וראש המטה הכללי, אריך פון פאלקנהיין. הקורפוס כלל את דיוויזיות המילואים ה-43 וה-44. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וביוני 1915 הועבר לחזית המזרחית, שם השתתף במתקפת גורליצה-טרנוב. לאחר מכן הועמד הקורפוס תחת פיקודה של הארמייה האוסטרית השלישית בפיקודו של הרמן קבש, והשתתף עמה בכיבוש סרביה. בפברואר 1916 הוא חזר למערב, והשתתף בקרבות העזים באזור ורדן. ביולי 1916 נשלח הקורפוס לחזית המזרחית, על מנת לבלום את מתקפת ברוסילוב, ובפברואר 1918 השתתף הקורפוס בהתקדמות לאוקראינה, ובכלל זה כיבוש קייב, ועם סיום המלחמה פורק הקורפוס.

מפקדים
------

* אויגן פון פאלקנהיין (1 בספטמבר 1914–30 בינואר 1919)

קישורים חיצוניים
----------------

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
**דניאל "דן" קנר** (באנגלית: **Daniel "Dan" Kanner**; נולד ב-19 ביולי 1973) הוא שחיין יהודי-אמריקאי בעבר. אלוף משחקי הרצון הטוב (סנקט פטרבורג 1994), סגן אלוף האוניברסיאדה (פוקואוקה 1995) ואלוף ושיאן המכביה (1993) במשחה ל-200 מטר חופשי.

ביוגרפיה
--------

קנר נולד וגדל בלוס אנג'לס, קליפורניה במשפחה יהודית, משפחה של שחיינים. אביו, ברט, היה מאמן שחייה מהמובילים בקליפורניה. הוא למד באוניברסיטת סטנפורד.

### 1991

באוניברסיאדה שנערכה בשפילד, אנגליה בשנת 1991 זכה קנר במדליית כסף במשחה שליחים 4x200 מטר חופשי בתוצאה של 7:24.54 דקות.

### 1993

בתחרויות השחייה של המכביה ה-14 שנערכו בבריכת השחייה של אוניברסיטת תל אביב ביולי 1993 זכה קנר ב-3 מדליות, 2 זהב ו-1 כסף. מדליות זהב, במשחה ל-200 מטר חופשי בשיא מכביה חדש של 1:52.25 דקות, לפני מורן זומרפלד מישראל (1:53.61 דקות) ובמשחה שליחים 4x200 מטר חופשי בשיא מכביה חדש של 7:33.84 דקות, לפני ישראל (7:48.62 דקות) ומקסיקו (8:21.53 דקות). מדליית כסף, במשחה ל-400 מטר חופשי בתוצאה של 3:58.60 דקות, אחרי מורן זומרפלד שקבע שיא ישראלי חדש של 3:58.43 דקות ולפני אדם ואן מארצות הברית (4:01.09 דקות).

### 1994

במשחקי הרצון הטוב שנערכו בסנקט פטרבורג, רוסיה ב-24 ביולי 1994 זכה קנר במדליית זהב במשחה ל-200 מטר חופשי בתוצאה של 1:52.15 דקות. נוסף לכך, הוא סיים במקום שישי במשחה ל-100 מטר חופשי בתוצאה של 52.17 שניות.

### 1995

באוניברסיאדה שנערכה בפוקואוקה, יפן בשנת 1995 זכה קנר ב-3 מדליות, 1 זהב ו-2 כסף. מדליית זהב במשחה שליחים 4x200 מטר בתוצאה של 7:17.83 דקות ומדליות כסף, במשחה ל-200 מטר חופשי בתוצאה של 1:50.84 דקות ובמשחה ל-400 מטר חופשי בתוצאה של 3:53.30 דקות.

ראו גם
------

| עיינו גם בפורטל: |
| --- |
|  | **פורטל שחייה** |

לקריאה נוספת
------------

* ד"ר ברוך צ'יש, זינוק מוצלח לבריכה: שישה שיאי מכביה ושיא ישראלי ביום הראשון, הארץ, 8 ביולי 1993
* ד"ר ברוך צ'יש, 6 מדליות זהב ביום השני - רק דודי אדר שנייה ב-100 חזה מנעה אכזבה ישראלית, הארץ, 9 ביולי 1993
* ד"ר ברוך צ'יש, 13 שנים חיכה השיא של גניאל ב-400 חתירה למורן זומרפלד, הארץ, 12 ביולי 1993

קישורים חיצוניים
----------------

* San Marino High School - Swimming, (באנגלית)
* PAC-12 MEN'S SWIMMING & DIVING, (באנגלית)
* All Time Top 50 NCAA Point Scorers, (באנגלית)

הערות שוליים
------------

1. ↑  Daniel Kanner, 44, באתר *MyLife* (באנגלית)
2. ↑  BURT KANNER, באתר *Southern California Jewish Sports Hall of Fame* (באנגלית)
3. ↑  Stanford Men’s Swimming All-Time Top-15 Performers by Event, (באנגלית)
4. 1 2  WORLD STUDENT GAMES (UNIVERSIADE) - SWIMMING AND DIVING, (באנגלית)
5. ↑  משחקי הרצון הטוב 1994 - תוצאות בשחייה, (באנגלית)
6. ↑  GOODWILL GAMES - SWIMMING AND DIVING, (באנגלית)
מפת העולם לפי מדד הפיתוח האנושי של האו"ם:  
 ירוק - פיתוח אנושי גבוה  
 צהוב - פיתוח אנושי בינוני  
 כתום - פיתוח אנושי נמוך  
 אפור - לא ידוע
חלוקת העולם על פי המערב בתקופת המלחמה הקרה: בכחול העולם הראשון, באדום העולם השני, באפור העולם השלישי
**מדינות "העולם השני"** הוא כינוי למדינות הגוש הקומוניסטי או מדינות שהיו תחת השפעות הקומוניזם, מדינות אלה הן מדינות בעלות כלכלה ריכוזית המאופיינת בעיקרי הסוציאליזם. ברית המועצות הייתה מדינת עולם שני מהמשפיעות בעולם, ולאחר נפילתה נותרו רק חמש מדינות בעלות מאפיינים דומים לה: סין, קוריאה הצפונית, קובה, לאוס ווייטנאם.

שימוש במושג "העולם שני" היה נפוץ בעת המלחמה הקרה, והמונח עדיין משמש בעיקר לתיאור מדינות שניתן להגדיר את כלכלתן הממוקמת בין כלכלה ענייה לכלכלה מפותחת כגון סין העממית, ברזיל והודו. רוב המדינות אשר היו בעבר חלק מהעולם השני, הן מדינות קפיטליסטיות מפותחות. חוקרים רבים טענו כי שימוש במושג העולם השני, לצד השימוש במושגים העולם הראשון והעולם השלישי, הוא מיושן ולא נחוץ ושימוש במושגים מדינות מפותחות ומתפתחות יעיל יותר.

ראו גם
------

* ברית המועצות
* האיחוד האירופי
* העולם השלישי

קישורים חיצוניים
----------------

ויקישיתוף מדיה וקבצים בנושא **העולם השני** בוויקישיתוף
* ארצות העולם השלישי, מכון המופת
**קורפוס המילואים ה-18** (בגרמנית: **XVIII. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

היסטוריה
--------

הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-18. כמפקדו הראשון מונה קונו פון שטויבן, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק במערכה על הגבולות ובקרב הארדנים (1914), ולאחר מכן השתתף במרוץ אל הים. הקורפוס לחם בקרב שמפאן הראשון, ובהמשך בקרב ורדן שבמהלכו ספג הקורפוס אבדות כבידות. בשנת 1917 לחם הקורפוס ברומניה, ולאחר מכן חזר לחזית המערבית. בשנת 1918 לחם הקורפוס במתקפת האביב הגרמנית, ובכלל זה בקרב איפר הרביעי, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס.

מפקדים
------

* קונו פון שטויבן (2 באוגוסט 1914–5 ביוני 1917)
* קרל פון ונינגר (5 ביוני 1917–8 בספטמבר 1917)
* לודוויג זיגר (11 בספטמבר 1917–נובמבר 1918)

קישורים חיצוניים
----------------

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
| נוּן |
| --- |
| **תחילית**: |   نـ |
| **אמצעית**: |    ـنـ |
| **סופית מחוברת**: |   ـن |
| **סופית לא מחוברת**: |    ن |
| **אלפבית ערבי** |
| ا | ب | ت | ث | ج | ح |
| خ | د | ذ | ر | ز | س |
| ش | ص | ض | ط | ظ | ع |
| غ | ف | ق | ك | ل | م |
| 

|  |  |  |  |  |  |
| --- | --- | --- | --- | --- | --- |
|  | ن | ه | و | ي |  |

 |
| סימנים נוספים |
| 

|  |  |  |  |  |  |  |
| --- | --- | --- | --- | --- | --- | --- |
|  | ﺓ | ﻯ | ء | ال | ﻻ |  |

 |
| אותיות חיצוניות |
| 

|  |  |  |  |  |  |  |
| --- | --- | --- | --- | --- | --- | --- |
|  | ﭖ | ﭺ | ژ | ﭪ | ڨ |  |

 |
| תשכיל |
| 

|  |  |  |  |  |  |
| --- | --- | --- | --- | --- | --- |
|  | ـَ | ـِ | ـُ | ـًا ـٍ ـٌ |  |

 |
| 

|  |  |  |  |  |  |  |
| --- | --- | --- | --- | --- | --- | --- |
|  | ـْ | ـّ | ـٰ | آ | ٱ |  |

 |

האות **נוּן** (בערבית: **نون**) היא האות העשרים וחמש באלפבית הערבי. לפניה באה האות מים ואחריה האות הא.

נון מייצגת את העיצור /n/ (כמו נו"ן). נון משמשת כאות משקלית בפעלים רבים, בעיקר בגופים ראשון רבים ובגופים שני ושלישי נקבי רבים בזמן הווה, כך לדוגמה במשקל תַפְעַלְנַ (ﺗﻔﻌﻠﻥ), שמציין פועל בגוף שני רבים נקבי, בזמן הווה.

בכתיבה, האות מתחברת מצד ימין וגם מצד שמאל, כמו בשאר האותיות למעט דוד'ארז.

מקור האות נון הוא ב"נון" הפניקית, ויש לה מקבילות ברוב האלפביתים:

* אלפבית עברי – נ
* אלפבית לטיני – N,n
* אלפבית יווני – Ν,ν
* אלפבית סורי – ܢ

קישורים חיצוניים
----------------

ויקישיתוף מדיה וקבצים בנושא **ن** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: nun

 |
"קיר התהילה" של התחרות בו רשומים שמות הזוכים בשנים עברו
**תחרות אכילת הנקניקיות של רשת "ניית'נ'ס פיימוס"** היא תחרות אכילה שנתית של נקניקיות הנערכת מאז 1916 ביום העצמאות האמריקאי (ה-4 ביולי) בסניף של רשת המזון המהיר "ניית'נ'ס פיימוס" בקוני איילנד בברוקלין, ניו יורק. התחרות משודרת בטלוויזיה בערוץ ESPN משנת 2004, וברדיו של רשת ABC. ב-2010 מנה הקהל באירוע יותר מ-40,000 איש, ו-1.677 מיליון אנשים צפו בשידור מבתיהם.

היסטוריה
--------

על פי אגדה אורבנית, התחרות הראשונה נערכה בשנת 1916 ב-4 ביולי כאשר 4 סועדים מהגרים בסניף של רשת "ניית'נ'ס פיימוס" ערכו תחרות אכילת נקניקיות לשם קביעה מי הכי פטריוט מביניהם. מאז נערכה תחרות במקום כמעט בכל שנה בתאריכים שונים, כאשר מאז 1972 היא נסובה מחדש סביב יום העצמאות האמריקאי.

משנת 2011 נערכת תחרות נפרדת לנשים, כאשר לפני כן נערכה תחרות משולבת אחת. הזוכה בתחרות (מ-2011, בתחרות הגברים) מקבל חגורה מעוטרת בתכשיטים בצבע חרדל צהוב, ואילו הזוכה בתחרות הנשים מקבלת חגורה דומה בצבע ורוד. במחצית הראשונה של העשור הראשון של שנות ה-2000, בעקבות רצף זכיות של מתחרים יפנים, הוצגה החגורה במוזיאון בעיר סאיטאמה היפנית. ב-2007 זכה בתחרות משתתף אמריקאי, ומאז החגורה "שמורה" בארצות הברית.

פרסים וחוקים
------------

גיל ההשתתפות המינימלי הוא 18, והתחרות פתוחה ל"אכלנים מקצוענים" בלבד, חברי "פדרציית האכילה התחרותית הבינלאומית" (IFOCE), אשר משתפת פעולה עם האירוע מאז 1997. בעבר השתתפו בתחרות גם חובבים וקטינים, ואף זכו בה מספר פעמים. המשתתפים הם:

* זוכה השנה הקודמת.
* זוכי תחרויות ההעפלה המוקדמות השנתיות.
* שני wildcards.
* מוזמנים על ידי IFOCE.

בעבר נמשכה התחרות 12 דקות, ומאז 2008 היא אורכת 10 דקות. המנצח הוא מי שאכל את המספר הגדול ביותר של נקניקיות בלחמנייה. ניתן לטבול את המזון בכוס משקה, בטבילה שלא תארוך יותר מ-5 שניות, ורוב המתמודדים טובלים את הנקניקיות במים. "שיא הנקניקיות" ל-10 דקות עומד על 76, ונקבע על ידי האמריקאי ג'ואי צ'סנאט בשנת 2021.

קישורים חיצוניים
----------------

ויקישיתוף מדיה וקבצים בנושא **תחרות אכילת הנקניקיות של ניית'נ'ס** בוויקישיתוף
* 

* אתר האינטרנט הרשמי של תחרות אכילת הנקניקיות של ניית'נ'ס (באנגלית)
* האם ישבור את שיאו, העומד על 68 בעשר דקות? / טל בן יהודה  מאתר דהבאזר

הערות שוליים
------------

1. ↑  Haring, Bruce (July 4, 2021). Nathan’s Hot Dog Eating Contest Sees Joey Chestnut Embrace The Spirit of 76. Deadline Hollywood. Retrieved July 4, 2021
**ליאור מנור** (נולד ב-23 ביוני 1962) הוא קוסם, אמן טלפתיה, מנטליסט, מנחה כנסים ומרצה ישראלי אשר נבחר בדצמבר 2018 כנשיא אגודת הקוסמים הישראלית.
הוא אמן בידור המשתמש בקסמים ובטלפתיה כאמצעי להעברת מידע והטמעת מסרים, ומקפיד לא להציג עצמו כבעל כוחות על-טבעיים ומתנגד לאלה הטוענים שיש להם כאלה.

ביוגרפיה
--------

ליאור מנור נולד בחולון לאריה ורחל מנור, ניצולי שואה. אביו היה סא"ל בחיל האוויר ולאחר מכן, סמנכ"ל בינוי ברשת מלונות דן. אמו הייתה עקרת בית. אחיו הבכור, עמי מנור, היה יו"ר קבוצת הכדורסל הפועל חולון.

בילדותו, עסק ליאור מנור בחידות מתמטיקה ופיזיקה וגם בקסמים, אך נטש את התחום בשל פחד קהל.

את שירותו הצבאי עשה ביחידת לוחמה אלקטרונית של חיל האוויר בחרמון.

לאחר סיום הלימודים לתואר ראשון במתמטיקה ומדעי המחשב מאוניברסיטת תל אביב, ובעקבות מופע קסמים של רוני שכנאי, החליט מנור לחזור לתחום. הוא החל ללמוד אצל שכנאי, עד שהרגיש בשל והחל להופיע באופן עצמאי, כאשר אשתו שימשה לו אסיסטנטית.

בשנת 1994 הנחה פינה קבועה בתוכנית האירוח של דן מרגלית בערוץ 2, בה חזה את מספרי הגרלת הלוטו.

בשנים 1997–1998 היה הקוסם הישראלי הראשון שקיבל תוכנית טלוויזיה משלו. התוכנית "קלף חזק" שודרה בערוץ 1 ורצה במשך שתי עונות. במהלך התוכנית, בין היתר, עצר את הדופק, פתר חידה של דן חמיצר, ונהג ברחבי תל אביב עם עיניים מכוסות. בשנים 1999–2000 הנחה פינה קבועה בתוכנית של רפי רשף, בה חזה לראשונה את תוצאות בחירות 1999 ועצר את שעון הספירה לאחור למילניום על בנייני עזריאלי.

בנוסף לפעילותו בתחום הקסמים, מנור פעיל חברתי בתחום הסוכרת, מחלה עימה מתמודד מעל 27 שנים. ב-2013 צוטט בספר "המדריך לעתיד" של ד"ר רועי צזנה, חוקר ביחידה לחיזוי טכנולוגי וחברתי באוניברסיטת תל אביב, בהקשר לטיפול שבמסגרתו מתוכנתים מחדש תאים בגוף ומשנים את צורתם ואת תפקודם. מנור צוטט כחולה סוכרת שיעדיף לקבל את הטיפול קודם ורק אחר כך לדון בסוגיות האתיות.

מנור נשוי ואב לשלושה.

פרסים בהם זכה
-------------

* פרס "ריצ'רדי" לשנת 1994 על פיתוח, קידום, תרומה ומצוינות בתחום הטלפתיה מטעם אגודת הקוסמים הישראלית
* פרס "מופע הטלפתיה הטוב ביותר בעולם" לשנת 2001 מטעם איגוד הטלפתים העולמי
* פרס "היצירתיות" לשנת 2009 מטעם איגוד הטלפתים העולמי
* פרס על מפעל חיים מטעם אמ"י בשנת 2015

ספרים ופיתוחים
--------------

* בשנת 2005 הוציא את ספרו הראשון, "**ספר הקסמים של ליאור מנור**" שבו הוא מלמד ומדגים קסמים, ברמות קושי עולות. הספר כולל הסברים מפורטים המאפשרים גם למתחילים להפוך להיות קוסמים.
* בשנת 2009 פיתח שתי אפליקציות קסמים לאייפון: "The Balloons Magic" ואת "Isensor Magic"
* הסרט "**מדעברא קדברא**" - סרט בתלת-ממד המוצג בתערוכת "קסם של מדע" במוזיאון המדע בחיפה. הסרט מלמד קסמים ומסביר את דרך הפעולה שלהם על פי עקרונות מדעיים. הסרט מוצג באולם אינטראקטיבי.

קישורים חיצוניים
----------------

* אתר האינטרנט הרשמי של ליאור מנור
* גיא גרימלנד, מוכר קסם אישי, באתר TheMarker‏, ‏19 בנובמבר 2010
* יהודה קונפורטס, על מכירות, קריאת מחשבות וקסמים, באתר אנשים ומחשבים
* מור דיעי חנני, "סיפורו של ליאור מנור" באתר השקמה חולון, אפריל 2018.
**דרקון מים אוסטרלי** או **חרדון מים אוסטרלי** (שם מדעי: ***Physignathus lesueurii***) הוא מין של זוחל מהסוג דרקון מים שבמשפחת החרדוניים החי באוסטרליה בין ויקטוריה לקווינסלנד והוא קרובו של המין דרקון מים סיני. כמה חוקרים מסווגים אותו למין עצמאי בסוג *Intellagama*. בדומה לקרובו גם מין זה מגודל כחיית מחמד.

זהו אחד הגדולים שבחרדונים ואורכו כ-60 סנטימטר בנקבות ועד למטר אחד בזכרים, לרבות הזנב הכולל שני שלישים מאורכם. המשקל הממוצע מגיע לקילוגרם אחד. החרדון בעל צבעים כהים-אפורים ומפוספסים בחום כהה. סביב העיניים ישנה "מסיכה" שחורה. הראש גדול ובעל ציצה מאחורי הראש והם בעלי זנבות ארוכים וחזקים וטפרים ארוכות ברגליהם.

החרדונים כשמם מצויים הרבה במים ברחבי נחלים, נהרות, אגמים וביצות ברחבי צפון-מערב אוסטרליה. החרדונים חיים גם על סלעים ומטפסים טוב על עצים בעזרת כפותיהם. כמו הרבה זוחלים הם פעילים בשעות היום בהן הם מתחממים בשמש.

מזונם של החרדונים הצעירים כולל בעיקר פרוקי-רגליים כמו נמליים, זחלים, עכבישים וצרצריים. כאשר הם מתבגרים הם יכולים לאכול טרף גדול יותר כמו לטאות ועכברים קטנים, אך עדיין הם מתבססים על חרקים ודומיהם.

החרדונים עצמם צריכים להיזהר מנחשים, מעופות גדולים כמו עופות דורסים והקוקבורה או מעורבני הפעמון ומפגיעת שועלים וכלבי דינגו.

תת-מינים
--------

תת-המין המזרחי של דרקון מים אוסטרלי
* *Intellagama lesueurii howittii* - תת-המין המערבי יותר.
* *Intellagama lesueurii lesueurii* - תת-המין המזרחי יותר.

קישורים חיצוניים
----------------

ויקישיתוף מדיה וקבצים בנושא **דרקון מים אוסטרלי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

הערות שוליים
------------
**ליאור לוי** (נולד ב-26 באוקטובר 1987) הוא כדורגלן ישראלי, המשחק בעמדת המגן.

קריירה
------

לוי החל לשחק כדורגל במחלקת הנוער של הפועל כפר סבא. בינואר 2007 הושאל להפועל רמת גן מהליגה הארצית, במדיה שותף בשישה משחקים ועלה עם הקבוצה לליגה הלאומית. בעונת 2007/2008 הושאל לבית"ר כפר סבא מליגה א'.

בקיץ 2008 הושאל לוי להפועל עכו מהליגה הלאומית, וסייע לקבוצה להעפיל לליגת העל. בעונה שלאחר מכן המשיך לוי בעכו, וב-22 באוגוסט 2009 ערך את הופעת הבכורה שלו בליגת העל, במשחק מול מכבי חיפה. בסך הכל ערך 11 הופעות ליגה בעונה זו, ובקיץ 2010 חזר להפועל כפר סבא, ובמדיה שיחק עונה אחת בליגה הלאומית.

בקיץ 2011 עבר לוי לעירוני קריית שמונה, ובעונתו הראשונה בקבוצה זכה עמה באליפות הראשונה בתולדות המועדון, וכן זכה עמה בגביע הטוטו. בעונה שלאחר מכן השתתף עם הקבוצה במשחקי מוקדמות ליגת האלופות, והעפיל עמה לשלב הבתים של הליגה האירופית ולגמר גביע המדינה. את שערו היחיד במדי הקבוצה הבקיע בהפסד 3–4 לאולימפיק ליון בשלב הבתים. במהלך שנתיים בהן שיחק במועדון שימש כמחליפם של המגן הימני אלעד גבאי והמגן השמאלי דושאן מאטוביץ', ובסך הכל ערך במדי קריית שמונה 38 הופעות בליגה.

ב-16 בספטמבר 2013 חתם לוי לשלוש שנים בהפועל תל אביב. ב-22 בספטמבר ערך את הופעת הבכורה שלו בקבוצה, כשפתח בהרכב בניצחון 3–1 על מכבי פתח תקווה. בסך הכל שיחק לוי שנתיים בהפועל תל אביב, ובתום עונת 2014/2015 שוחרר מהמועדון.

ב-20 ביולי 2015 חתם לוי בהפועל עכו. ב-11 בינואר 2016 שוחרר מהקבוצה, וב-26 בינואר חתם לשנתיים וחצי בהפועל רעננה, אך בתום העונה שוחרר מהקבוצה.

ב-23 ביוני 2016 חזר לוי לקבוצת נעוריו וחתם לעונה אחת בהפועל כפר סבא. בתום העונה ירד עם הקבוצה לליגה הלאומית ושוחרר מהמועדון. ב-27 בנובמבר 2017 חזר לקדנציה שנייה בהפועל רמת גן מהליגה הלאומית, ובמדיה שיחק עד תום עונת 2017/2018. ב-27 ביוני 2018 חתם בקבוצת הפועל ראשון לציון מהליגה הלאומית, במדיה שיחק עונה אחת.

בספטמבר 2019 חתם לוי בקבוצת הפועל אזור מליגה א'. בדצמבר 2019 חתם לוי בהפועל כפר שלם. ב-25 באוגוסט 2020 חתם בשמשון כפר קאסם, אך כעבור זמן קצר חתם בהפועל הוד השרון. לאחר שלוש הופעות בהוד השרון חתם לוי במכבי שעריים.

תארים
-----

עירוני קריית שמונה
* אליפות: 2011/2012
* גביע הטוטו: 2011/2012

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Soccerway

הערות שוליים
------------

1. ↑  אסף שמש, ‏ליאור לוי חתם רשמית לשלוש שנים בהפועל ת"א, באתר ONE‏, 16 בספטמבר 2013
2. ↑  דורון בן דור, ‏ליאור לוי חתם בעכו, משחק אימון מול אשדוד פוצץ, באתר ONE‏, 20 ביולי 2015
3. ↑  אורן קורנפלד‏, ליאור לוי חתם לשנתיים וחצי ברעננה: "שמח להצטרף למועדון שמתקדם", באתר וואלה!‏, 26 בינואר 2016
4. ↑  יניב טוכמן‏, הפועל כפר סבא: ליאור לוי חתם לעונה אחת, באתר וואלה!‏, 23 ביוני 2016
5. ↑  אסף שמש, ‏ליאור לוי חתם בהפועל ר"ג עד סיום העונה, באתר ONE‏, 27 בנובמבר 2017
6. ↑  יניב טוכמן‏, לאומית: ליאור לוי חתם בהפועל ראשון לציון, סתיו שושן בנס ציונה, באתר וואלה!‏, 27 ביוני 2018
**אורורין** (שם מדעי: *Orrorin*; "אורורין" בשפת שבט הטוגן מקניה: "אדם מקורי", "טוגננסיס" מאזור טוגן שבקניה) הוא סוג נכחד של הומינין או קוף-אדם, שמספר שברי עצמות מאובנות שלו התגלו בקניה בשנת 2000, והם מתוארכים לגיל של כ-6 מיליוני שנה לפני זמננו, סוף עידן המיוקן. הסוג מכיל מין אחד - **אורורין טוגננסיס** (*Orrorin tugenensis*).

המאובנים שנמצאו הם חלקיים ביותר, אך אחד מהם הוא חלק מעצם ירך במבנה האופייני להומינינים הולכי-על-שתיים כמו האוסטרלופיתקוס והאדם, ושונה מן המבנה האופייני לקופי-אדם. שיני טוגננסיס מצטיינים בצירוף של מידות קטנות וזגוגית עבה, שאף הוא אופייני לסוג האדם ולא לקופי-אדם. מסיבות אלו מגלי אורורין העלו את ההשערה שהוא האב הקדמון של ענף האדם, ואולם בשל מיעוט מאובנים מאותה תקופה עדיין לא ניתן לקבוע זאת בוודאות.

גילוי ותיארוך
-------------

מאובני אורורין בשנת 2000 על ידי שני פלאואנתרופולוגים צרפתיים, בריז'יט סנו (Brigitte Senut) ומרטין פיקפורד (Martin Pickford) מן המוזיאון הלאומי לתולדות הטבע בפריז. הם התגלו באזור גבעות טוגן (Tugen hills) בקניה, בתצורת לוקיינו (Lukeino Formation) העשירה במאובני בעלי-חיים מן המיוקן והפליוקן. המאובנים כוללים מספר שברי עצמות זרוע ורגליים, שני שברי לסת תחתונה ומספר שיניים מלפחות חמישה פרטי טוגננסיס שונים. ייתכן כי שן חותכת תחתונה שהתגלתה באותו מקום לפני כן, בשנת 1974, שייכת גם היא לאותו מין. אחת הלסתות, שקיבלה את המספר הקטלוגי BAR 1000’00, נקבעה כממצא המגדיר (type specimen) של המין. שכבות אבן טוף געשית באזור מאפשרות תיארוך רדיומטרי של המאובנים: 5.9 עד 6.2 מיליון שנה לפני זמננו.

אבולוציה
--------

לוח זמנים של שושלת האדם על פי מיני הומינידים מאובנים (פסים כהים). המינים מסודרים אנכית על פי דמיון כללי ביניהם, אך קשה לקבוע במדויק איזה מין התפצל מאיזה מין אחר. מינים שמהם נמצאו מאובנים רבים יותר מסומנים בפסים יותר רחבים אנכית. העץ הפילוגנטי (ירוק) משחזר את יחסי הקרבה ותאריכי הפיצול על פי רצפי הגנום של אדם מודרני, שימפנזה מצוי, שימפנזה ננסי, גורילה ואדם ניאנדרטלי (מיצוי דנ"א מעצמות מאובנות).

קישורים חיצוניים
----------------

ויקישיתוף מדיה וקבצים בנושא **אורורין** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* אורורין באתר מוזאון הסמיתסוניאן (באנגלית)
* אורורין באתר המוזאון האוסטרלי (באנגלית)

הערות שוליים
------------

1. ↑  Senut, B. et al. (2002) "First hominid from the Miocene (Lukeino Formation, Kenya)"
**Comptes Rendus de l’Académie des Sciences - Series IIA - Earth and Planetary Science**. Vol. 332 (2), pp. 137-144; doi: 10.1016/S1251-8050(01)01529-4
**מינה איתן** (נולדה ב-13 ביולי 1947) היא סופרת ישראלית.

ביוגרפיה
--------

איתן נולדה לנעמי וליעקב שליטא במחנה מעצר שהוקם על ידי שלטונות המנדט הבריטי בקפריסין.

לאחר עלייתה לישראל התגוררה בקיבוץ בית השיטה. בשנת 1952 יצאה משפחת שליטא מבית השיטה ועברה להתגורר בקריית שלום. ב-1959 עברה המשפחה לחולון, שם בילתה הסופרת את תקופת נעוריה שבמרכזם עמדה הפעילות בתנועת הנוער העובד והלומד. בתקופת הצבא שרתה בנח"ל. מינה איתן נישאה לאמנון איתן ב-1967 והייתה חברת קיבוץ חמדיה עד שנת 1987. במהלך תקופה זו יצאה עם בעלה ושני ילדיה אורי ואופיר לארצות הברית, ניו יורק, שם שימש בעלה אמנון איתן שליח מטעם הסוכנות היהודית בתנועת הבונים. תקופה זו היא המקור לספרה "עיניים קטנות בארץ גדולה".
במהלך כל שנותיה בקיבוץ חמדיה הייתה מינה איתן מורה ומחנכת בבית החינוך המשותף בקיבוץ נווה איתן שם לימדה ספרות ומקרא ועסקה בבימוי הצגות בבית החינוך ובקיבוץ. מינה איתן עזבה את קיבוץ חמדיה בשנת 1987 ועברה עם משפחתה לכפר הנוער הדסים. במהלך השנים 1987 -2010 בהן התגוררה משפחת איתן בהדסים עבדה מינה איתן בבית הספר השש שנתי שם שמשה רכזת מגמה ומורה לתיאטרון ורכזת ומורה במגמת הקולנוע וכן למדה ספרות בחטיבת הביניים.
ב-2010 עם פרישתם ממערכת החינוך עזבו מינה ואמנון את כפר הנוער הדסים והם מתגוררים בכפר סבא.

עם המעבר לכפר סבא הצטרפה איתן לעמותת "ידיד לחינוך" ומקיימת בהתנדבות פעילויות של עידוד קריאה וכתיבה יוצרת בבתי ספר יסודיים ובקרב סניפי העמותה.

איתן פרסמה סיפורי ילדים בעיתוני הילדים "פילון" ו"הארץ שלנו" החל משנת 1977.

איתן למדה באוניברסיטת תל אביב ספרות ומקרא, ולה תואר שני בתיאטרון.

בשנת 2018 זכתה בפרס דבורה עומר על ספרה "שלום ותקוה חברים".

ספריה
-----

* **עיניים קטנות בארץ גדולה**, הוצאת מודן, 1981 – זכה בפרס ברנשטין.
* **חלומו של מולה**, ספריית פועלים, 1984 – עובד לתוכנית בטלוויזיה החינוכית הישראלית.
* **אורה מפינת החי**, הוצאת מסדה, 1987
* **למה רק לנו אין שלג?**, הוצאת מסדה, 1994
* **זהירות, קיץ**, הוצאת מסדה, 1995
* **נעשה ממך גבר**, הוצאת מודן, 1995
* **שלום ותקוה חברים**, הוצאת הקיבוץ המאוחד, 2017 – זכה בפרס דבורה עומר.
* **להחזיר את זאב**, הוצאת הקיבוץ המאוחד, 2018

לקריאה נוספת
------------

* משה גרנות, **לקסיקון היסטורי של הסופרים העבריים מאז תש"ח (1948)**, אגודת הסופרים העבריים במדינת ישראל, דני ספרים הוצאה לאור, 2002

קישורים חיצוניים
----------------

ויקישיתוף מדיה וקבצים בנושא **מינה איתן** בוויקישיתוף
* רשימת הפרסומים של מינה איתן, בקטלוג הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309838005171
* LCCN: n86072135
* VIAF: 298069029
* WorldCat: lccn-n86072135

 |
**ת'אג לייף** (באנגלית: **Thug Life**; בתרגום לעברית: "חיי בריון") היה הרכב היפ הופ אמריקאי שהורכב מטופאק שאקור, ביג סייק, מופרים שאקור (אחיו החורג של טופאק שאקור), סטרץ', מקאדושיס ודה רייטד אר. ההרכב הוציא לאור בשנת 1994 אלבום אחד בשם, Thug Life: Volume 1, לפני שהתפרקו ב-1995.

אטימולוגיה של שם ההרכב
----------------------

לפי טופאק, השם התחיל במקור כראשי תיבות: "The Hate U Give Little Infants Fucks Everybody". זה ייצג את הרעיון שהגזענות וההדחה לשוליים שחווים נערים שחורים בסופו של דבר משפיעים לרעה על החברה.

היסטוריה
--------

ביג סייק היה חבר בכנופיית קריפס ומקאדושיס היה סוחר סמים במהלך שנות ה-90. טופאק, רנדי "סטרץ' ווקר" ופרינסס מל הקימו את ת'אג לייף בשנת 1992 עם ביג סייק. הם הקליטו שיר שנקרא גם "Thug Life". מאוחר יותר הצטרפו להרכב מקאדושיס ודה רייטד אר. הם חתמו באינטרסקופ רקורדס והקליטו אלבום בשם *Thug Life, Volume I.* האלבום הגיע למקום 42 במצעד בילבורד 200. אחיו החורג של טופאק, מופרים שאקור, הצטרף מאוחר יותר לקבוצה.

מותו של סטרץ'
-------------

ב-30 בנובמבר 1995, סטרץ' מת לאחר שנורה ארבע פעמים בגבו על ידי שלושה גברים שעצרו לצד המיניוואן שלו בקווינס וילג'. הוא נהרג בדיוק שנה לאחר הירי של טופאק שאקור ב-1994.

דיסקוגרפיה
----------

### אלבומי אולפן

* *Thug Life Vol. 1* (26 בספטמבר 1994)

קישורים חיצוניים
----------------

* ת'אג לייף, באתר AllMusic (באנגלית)
* ת'אג לייף, באתר MusicBrainz (באנגלית)
* ת'אג לייף, באתר דיזר
* ת'אג לייף, באתר Discogs (באנגלית)
* ת'אג לייף, באתר Songkick (באנגלית)
* ת'אג לייף, באתר בילבורד (באנגלית)

הערות שוליים
------------

1. ↑  Here’s How Tupac Inspired The Hate U Give, Epic Reads
2. ↑  Big Syke Biography, ALLMUSIC
3. ↑  Jones, Charisse (1 בדצמבר 1995). "Rapper Slain After Chase in Queens". *The New York Times*. נבדק ב-1 בדצמבר 2012. `{{cite news}}`:  (עזרה)
4. ↑  Reid, Shaheem (16 במרץ 2008). "Biggie, Diddy Knew Tupac Would Be Ambushed In 1994, Alleges Los Angeles Times Reporter". *mtv.com*. MTV. נבדק ב-9 בינואר 2016. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1516 441X
* LCCN: no2004003332
* MusicBrainz: 703f9c8c-32c8-482a-900d-a12fd8f20360
* VIAF: 136221997
* WorldCat: lccn-no2004003332

 |
**ליאורה גוֹשֶן** (נולדה ב-1947) היא קריינית ותיקה בקול ישראל.

ביוגרפיה
--------

ליאורה גושן נולדה בירושלים כליאורה פולישוק. את שירותה הצבאי עשתה בגלי צה"ל שם נקראה ליאורה מגל, והגישה את מצעד הפזמונים העברי בסוף שנות השישים. בשנת 1969 עברה לעבוד בקול ישראל, בתחילה בתסכיתי רדיו, יחד עם דויד גרוסמן, מוטי ברכאן, רעיה אדמוני, ואחרים. המשיכה כמגישת תוכניות מוזיקה קלאסית בקול המוסיקה, במקביל לקריאת חדשות.

מאז 1973 היא משמשת קריינית חדשות בכירה, ומדריכה קריינים, מגישים וכתבים. כמו כן משמשת מאמנת אישית, ושייכת ללשכת המאמנים בישראל. מתחילת שנות השמונים היא מכשירה ומאמנת את הקריינים החדשים ברשות השידור ונחשבת סמכות בהגייה ובקריינות.

בשנת 2005 פרשה מן התחנה ביחד עם קריינים ועובדים נוספים, בעקבות תוכנית פרישה לעובדי רשות השידור שיזם משרד האוצר, אך כעבור שלושה חודשים שבה לעבודתה.

גושן חובבת שפות ושולטת ברוסית, סינית ויפנית.

נשואה ליעקב גושן, אותו הכירה בגלי צה"ל, שם עבד כטכנאי, ואם לשניים.

בתוכנית הטלוויזיה "בובה של לילה" גילם נדב אבקסיס את מגישת חדשות הספורט הפרודית "ליאורה חושן", שמהווה פרודיה על גושן ועל שדרניות רדיו דומות.

קישורים חיצוניים
----------------

ויקישיתוף מדיה וקבצים בנושא **ליאורה גושן** בוויקישיתוף
* עומר רובין, ‏והרי החדשות מפי, באתר גלובס, 15 במרץ 2011

הערות שוליים
------------

1. ↑  עתי"ם, הקרייניות ליאורה גושן ועדי רבן עזבו את קול ישראל, באתר הארץ, 22 בפברואר 2005.
2. ↑  בובה של לילה: מי הדמות האהובה עליכם?, באתר וואלה!‏, 22 בינואר 2012
**דרקונית בראון** (שם מדעי: *Dracaena braunii*) הוא מין של דרקונית (דרצנה). בלועזית נקרא גם דרקונית סנדריני (*Dracaena sanderiana*) על שם הגנן האנגלי-גרמני הנרי פרדריק קונרד סנדר (1847–1920). לדרקונית ברואני מספר שמות עממיים: דרקאנה של סנדר, דרקנה, לאקי חזרן, חזרן מתולתל, חזרן מים סיניים, חזרן ידידות, אלת חסד, צמח בלגי ירוקי, צמח סרט ועוד. למרות ששמו העממי הוא חזרן, מדובר על מין בסדרה טקסונומית שונה לחלוטין מהחזרן (Bambusoideae). מקורה של הדרקונית בראון הוא באפריקה ברפובליקה של קונגו, גינאה המשוונית, גבון וקמרון.

יש המאמינים כי גידול של לאקי חזרן בבתים ועסקים מביא אושר ושגשוג, ואמונה זו קידמה את מכירות הצמח. כמו כן, טוענים כי הוא קשור לתפיסת הפנג שווי. בתרבות המזרח דרקונית הבראון נחשבת מזה מאות שנים כמביאת מזל, ברכה, שפע, שמחה, שגשוג והצלחה, אושר ועושר, אהבה ובריאות.

אטימולוגיה והיסטוריה של המינוח
------------------------------

מקור השם דרקונית בראון הגיע מיוונית (*drakaina* δρακαινα "female dragon"). הצמח תואר על ידי מספר בוטנאים:

* אנגלר בשנת 1892 תחת השם "Dracaena braunii" כמחווה לבוטנאי יוהנס בראון (1859–1893), אשר שלח צמחים לגן הבוטני ברלין בשנת 1888.
* מאסטרס בשנת 1893 ב"כרוניקת גננים", תחת השם "Dracaena sanderiana" מחווה לאורצ'ידולוג סנדר (1847–1920).

גננים אנגליים השתמשו בביטוי "דרקונית הבראון" לפני פרסום המינוח הבוטני המדויק "Dracaena braunii", מה שיצר את השיבוש הנפוץ בשמו של הצמח.

מבנה חיצוני
-----------

*Dracaena braunii* הוא צמח rhizomatous של הרגל דק, 2 עד 3 מטר גבוהה בסביבה הטבעית שלה, עם גבעולים דקים וגמישים. הגבעולים זקופים וירוקים, מחוספסים עם טבעות. העלים מסודרים בצורה ספירלית בחלק העליון של הגבעולים. בגננות, זה מתקבל רק על ידי חיתוך חלק גזע. הצמיחה המקסימלית שלה היא 1 עד 1.5 מטרים עם עלים של 7 עד 25 ס"מ ו -1.5 עד 4 ס"מ רוחב. העלים הם בצבע סגלגל-אזמלי, pseudopetiolated, basal (amplexicaulous), מחודד, מעט גלי, מתמשך, עם ורידים מקבילים.
לדרקונית קנים ירוקים ישרים או מסולסלים והיא דורשת טיפול מועט, הכולל השריית החלק התחתון של הקנה בכלי עם מים.

גובהו יכול להגיע מ-0.914 מטר עד ל-1.5 מטר, העלים שלו יכולים להגיע עד 23 סנטימטר (9 אינץ').

קישורים חיצוניים
----------------

ויקישיתוף מדיה וקבצים בנושא **דרקונית בראון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* IPNI
* Tropicos
 |

הערות שוליים
------------

1. ↑  Dracaena braunii - Details - Encyclopedia of Life, Encyclopedia of Life (באנגלית)
2. ↑  "Lucky bamboo". *The Hindu Business Line* (באנגלית). 2010-06-08. נבדק ב-2017-06-13.
3. 1 2  Lucky Bamboo שאלות ותשובות, באתר www.luckybamboo.co.il
אנדרטת הנצחה ליד אתר ההתרסקות
ב-28 בינואר 1964 מטוס Sabreliner מדגם T-39 של חיל האוויר האמריקני יורט במהלך משימת אימון סמוך לארפורט שבמזרח גרמניה על ידי מטוס מיג 19 של חיל האוויר הסובייטי. שלושת אנשי הצוות נהרגו.

רקע
---

 ערך מורחב – **המלחמה הקרה**  

המלחמה הקרה התפתחה בין הגוש הסובייטי לבין ארצות הברית, קנדה ומדינות מערב אירופה, והמתיחות בין ארצות הברית לבין ברית המועצות הגיעה לשיאה במדינות הגובלות במסך הברזל ובעיקר מערב גרמניה ומזרח גרמניה כאשר היחסים בין שתי המעצמות התאפיינו בעוינות. דוגמה בולטת לעוינות זו התבטאה במשבר מטוס הריגול U-2 שבו הפילו הסובייטים מטוס ריגול אמריקני במאי 1960.

האירוע
------

ב-28 בינואר 1964 מטוס דו מנועי מדגם T-39 של חיל האוויר האמריקאי המריא מויסבאדן שבמערב גרמניה במשימת אימון שגרתית שאמורה להימשך כ-3 שעות. הטיסה התחילה ללא אירועים מיוחדים, ו-47 דקות לאחר ההמראה הבחינו במכ"ם של שני בסיסים חיל האוויר האמריקאי כי המטוס טס לעבר מזרח גרמניה במהירות של 800 קמ"ש. הבסיסים ניסו ליצור תקשורת עם המטוס, אך זה לא השיב בשל תקלה טכנית בציוד התקשורת בו.

לאחר שהמטוס חצה את הגבול למזרח גרמניה, שני מטוסים הוזנקו לעברו, ולאחר 11 דקות המטוס הופל. בהמשך אותו היום פנו האמריקאים לסובייטים בבקשה לחפש אחר המטוס ואחר ניצולים. ב-30 בינואר הסובייטים נתנו לאמריקאים גישה לאתר ההתרסקות. גופות הטייסים נשלחו לארצות הברית, ואילו שרידי המטוס נשלחו לברלין.

קישורים חיצוניים
----------------

ויקישיתוף מדיה וקבצים בנושא **הפלת מטוס T-39 ב-1964** בוויקישיתוף
**Thin Air** הוא אלבום משנת 2009 של היוצר הבריטי פיטר האמיל. האלבום מגובש מאוד הן רעיונית והן מוזיקלית, והתקבל בביקורות אוהדות. נושאי האלבום סובבים סביב תחושת האובדן והמפלה בעקבות נפילת מגדלי התאומים.  

צליל האלבום חף כמעט משימוש בכלי הקשה, וההובלה נתונה לגיטרות או פסנתר. כמו בכל אלבומיו המאוחרים של האמיל, ישנו שימוש רחב בקולות רקע ארוגים זה על גבי זה.   

האלבום מכיל גם רצועה אחת אינסטרומנטלית, קצרה ועמוסת דיסטורשן. זה השריד היחיד למוזיקת רוק באלבום כולו.

השיר "פנייך ברחוב"
------------------

שיר מצמרר על אישה שאת פניה הכיר האמיל שכן פה ושם עברו זה על פני זה ונדו בראשיהם לשלום, ואז ראה את פניה על מודעת "נעדרת" ברחוב. הרקע לשיר הוא סיפור אמיתי. על אף שהאמיל לא הכיר את מלאני הול, צעירה שנעלמה בשנות ה-90 אחרי בילוי בפאב ברחוב שבו האמיל הקליט באותה עת. השיר התגבש לאיטו לאורך שלוש עשרה שנים, ונחתם כששרידיה אותרו לא רחוק משם:

> 
> אל תסחפי, אל תסחפי, אל תסחפי למען השם  
> 
> אל תכנסי לפאב, אל תכנסי לפאב, אל תכנסי לפאב למען השם  
> 
> אל תכנסי למכונית, אל תכנסי למכונית, אל תכנסי למכונית למען השם
> 
> 
> 
>

שירי הנושא והקשר לפיגועי 11 בספטמבר
-----------------------------------

שני שירי הנושא, **רפאי מטוסים** ו**מועדון פסגת העולם** באים לתאר את ההלם והמפלה של אירועי ה 11 בספטמבר, ובהמשך את אובדן חלום השפע וכישלון דרך החיים המערבית שלהם מגדלי התאומים שימשו סמל. השירים מערבים בין גוף שני לגוף ראשון, מחד מתייחסים למפלה אמריקאית ומאידך למפלה של העולם המערבי כולו. שיר הנושא **מועדון פסגת העולם** חותם את האלבום בקינה:

> 
> והעתיד היה פרוש לפנינו כסעודת מלכים  
> 
> צלולות השקפנו עד קצות האופק  
> 
> את כל מאוויינו חשנו בהישג ידינו  
> 
> וחיכינו כך, מצפים  
> 
> ואת בושם האוויר  
> 
> טעמתי בלשוני.  
> 
> שקיעה ומפלה, שקיעה ומפלה  
> 
> הנה באות אלינו.  
> 
> וכשהמפלה באה תכה בך היא בחוזקה  
> 
> עת טירתך תתפורר כאבק  
> 
> וקרן השפע תתנפץ לרסיסים.  
> 
> השקפת עולמך נגדעת מבסיסה  
> 
> ביטחונך העצמי שוקע תחת הרצפה  
> 
> עיי חורבות נותרו מהמגדל בו בו נשבעת  
> 
> ואותו הערצת.  
> 
>   
> 
> האוויר דליל, האוויר דליל  
> 
> אנחנו במועדון פסגת העולם.  
> 
> כה דליל האוויר, כה דליל האוויר  
> 
> המועדון של פסגת העולם כבר איננו שם.  
> 
> עורי צמרמר, עורי צמרמר  
> 
> לאיזה מדור גיהנום נפלנו  
> 
> כה צחיח, כה מפחיד  
> 
> הלחץ פוער את פיו, מעל אטמוספירה.  
> 
> כל הכוכבים עוממים. כל הכוכבים כבים אחד אחרי השני.  
> 
> עולמות שחשבנו לשלנו נעלמים ואינם.  
> 
> נעלמים.  
> 
> נעלמים.
> 
> 
> 
>

רשימת השירים
------------

1. "The Mercy" - 6:21
2. "Your Face on the Street" - 5:21
3. "Stumbled" - 4:48
4. "Wrong Way Round" - 2:40
5. "Ghosts of Planes" - 5:23
6. "If We Must Part Like This" - 4:38
7. "Undone" - 4:25
8. "Diminished" - 6:11
9. "The Top of the World Club" - 7:03

קישורים חיצוניים
----------------

* MusicBrainz Thin Air באתר MusicBrainz
* AllMusic Thin Air באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7d3cc9b5-2d98-4ae5-ace0-83b7b148c41c

 |
**דרקון מצליף** (שם מדעי: **Amphibolurus**) הוא סוג לטאות ממשפחת החרדוניים החיים באוסטרליה.

אורכם של לטאות אלה 8.4-13 ס"מ והם בעלי גוף אפור בעל קשקשים קוצניים מעל הגב והראש ובעלי זנב ארוך אותו הם מניעים במהירות. חלק מהמינים מפוספסים בצבע בהיר בצידיים. הראשים משולשים והחוטם ארוך.

לטאות אלה חיות ביערות הלחים וגם באזורי צמחייה ליד נהרות באזור הטרופי של אוסטרליה. לטאות אלה חיות בין ענפי העצים ונמלטות למעלה בעת סכנה והן מוסוות הן בין ענפי העצים והן על הקרקע. הן טורפות חרקים קטנים ופרוקי רגליים דומים.

אלו לטאות טריטוריאליות המסמנות בעזרת ידיהם וזנבם ליריבים להתרחק. במקרה שלא יסתלק היריב השליט יתקוף אותו וינשוך אותו בפראות.

מינים
-----

* Amphibolurus burnsi
* Amphibolurus gilberti
* Amphibolurus longirostris
* Amphibolurus muricatus
* Amphibolurus nobbi
* Amphibolurus norrisi
* Amphibolurus temporalis

קישורים חיצוניים
----------------

ויקישיתוף מדיה וקבצים בנושא **דרקון מצליף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
**תחקיר ביטחוני** הוא הליך של איסוף מידע אודות אדם, לשם קביעת מידת התאמתו לתפקיד שבו הוא עשוי להיחשף למידע מסווג. בהתאם למידת ההתאמה נקבע לאותו אדם בסיום התחקיר **סיווג ביטחוני** שעל פיו נקבעים התפקידים והארגונים שבהם ניתן לשבצו.

בתחקיר הביטחוני נאספים פרטים אישיים הנוגעים לחייו של האיש: 

* מצבו הרפואי והנפשי.
* מידע אודות קרובי משפחה וחברים.
* הרגלי הבילוי, צריכת אלכוהול, צריכת סמים והימורים.
* אירועים משמעותיים בעבר, נסיעות לחו"ל, ביצוע עבירות.
* מצב כלכלי, מקומות עבודה ושירות צבאי.

תחילתו של התחקיר הביטחוני היא בשאלון מפורט שממלא המועמד, והפרטים שבו מהווים בסיס להמשך התחקיר.

בישראל
------

תחקיר ביטחוני הוא הליך מוכר המשמש לקביעת התאמה ביטחונית לתפקידים רגישים, כמו גם לקביעת סיווג ביטחוני למועמדים לתפקידים שונים בגופים צבאיים ואחרים.
גופים רבים בישראל דורשים לתפקידים שונים סיווג ביטחוני גבוה כתנאי מקדים. ככלל, כל תפקיד בגוף ציבורי, אזרחי או צבאי הדורש גישה למידע רגיש ומסווג, יינתן רק למי שעבר בדיקת התאמה ביטחונית ונמצא בעל סיווג ביטחוני מספיק. בדיקת ההתאמה הביטחונית מתבצעת לקראת שירות צבאי ובמהלכו (כולל שירות מילואים), לפני קבלה לתפקיד מסווג, לפני מעבר לתפקיד בעל סיווג ביטחוני גבוה יותר ובמסגרת בדיקות ביטחון חוזרות כל עוד האדם מוצב בתפקיד מסווג.

שירות הביטחון הכללי הוא הגורם המוסמך לקבוע התאמה ביטחונית של אדם לתפקיד או למשרה שסווגו בסיווג ביטחוני. חלקים מסוימים של הבדיקה, כמו התחקור הביטחוני (ראיון) והליכים נוספים יבוצעו לרוב על-ידי הגוף אליו האדם מועמד או מועסק בו.

הליך בדיקת ההתאמה הביטחונית עשוי לכלול מרכיבים שונים, כגון: מילוי שאלונים, תחקור ביטחוני, בדיקה רפואית, אבחון פסיכולוגי, בדיקות מהימנות, בדיקות פוליגרף, עיון במאגרי מידע של גופים ציבוריים ופעולות נוספות, דוגמת פנייה לאנשים המכירים את האדם. ייתכן שבמסגרת הליך בדיקת ההתאמה הביטחונית גם בני משפחה מדרגה ראשונה יידרשו לעבור בדיקות שונות, לרבות תחקור ביטחוני ובדיקת פוליגרף.

ככל שתמצא אי התאמה ביטחונית לתפקיד או למשרה, תתקבל על כך הודעה מנומקת בכתב. קביעה זו תעמוד בתוקפה לכל היותר לפרק זמן של חמש שנים. נבדק הרואה עצמו נפגע מהחלטה בדבר אי התאמתו הביטחונית לתפקיד שסווג בסיווג ביטחוני, רשאי להשיג על ההחלטה. דרך הגשת ההשגה מפורטת בתקנות שירות הביטחון הכללי.

קישורים חיצוניים
----------------

* בדיקת התאמה ביטחונית - עלון מידע לנבדק, באתר השב"כ
* כל מה שצריך לדעת על סיווג ביטחוני, באתר "מיטב"
* בדיקת התאמה ביטחונית, מסדרת הבלוג הממלכתי.

הערות שוליים
------------

1. ↑  תקנות שירות הביטחון הכללי (הודעה למעביד בדבר דרישות סיווג ביטחוני לעובדיו, הודעה לאדם בדבר אי התאמה ביטחונית וועדת השגה על קביעת אי התאמה ביטחונית), התשס"ג-2003, באתר חילן

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10644690

 |
**They** (מסוגנן כ-**THEY**, בתרגום חופשי לעברית: **הם**) הוא משחק וידאו מסוגת יריות בגוף ראשון שבעבר פותח על ידי Metropolis Software. לאחר שהסטודיו נרכש על ידי CD Projekt, צוות הפיתוח רוכז בפיתוח המשחק *The Witcher 2: Assassins of Kings*. על פי אחד מהמייסדים, מרצ'ין איווינסקי, המשחק לא בוטל באופן סופי והוא הכריז כי "...עד כה לא קברנו את *They* ואנחנו מאוד רוצים לחזור אליו". אף על פי כן, ב-21 ביוני 2015, ‏CD Projekt RED ציינה כי הפרויקט "בוטל כבר לפני הרבה שנים".

משחקיות
-------

צילום מסך מהמשחק בכנס המשחקים 2007
אורכו של קמפיין השחקן היחיד הוא עד 12 שעות משחק. מצב המרובה משתתפים כולל שני מצבי משחק: כולם על כולם וקבוצות.

אחד מהאלמנטים הייחודים במשחק הוא האפשרות לשנות את הנשק של השחקן על ידי חלקים שהוא אוסף. אפשרות זו, המכונה "מערכת כוונון נשק" מאפשרת לשחקנים להתאים את נשקם לתפקיד שהם יעמדו בפניו בעתיד.

סרטון ההדגמה חושף שחלק מהמכונות נשלטות על ידי חייזרים המכונים "פאנטומים" שנותנים להם רמה גבוהה של יוזמה ואינטליגנציה. את מכונות ה-"פנטום" ניתן להבדיל בקלות מהמכונות הרגילות בכך שצבעם אדום.

עלילה
-----

המשחק מתרחש בשנת 2012. השחקנים מגלמים חייל באנגליה שעובד עבור המפקד שלו, טייס. הטרור הפך להיות בעיה מרכזית; אף על פי כן, הכל משתנה כאשר רובוטים מסתוריים תוקפים. כוונות המכונות אינן ידועות, אך השחקן זמן קצר לאחר מכן מגלה כי הם נשלטים על ידי חייזרים בשם "פאנטומים".

קישורים חיצוניים
----------------

* אתר האינטרנט הרשמי של המשחק כפי שנראה ב-21 במאי 2009 בארכיון האינטרנט (באנגלית)
* הקדימון הרשמי של המשחק, סרטון באתר יוטיוב
* IGN‏, THEY First Impressions, ‏‏4 בספטמבר 2007 (באנגלית)

הערות שוליים
------------

1. ↑  רובט פורצ'סט, CD Projekt suspends FPS They, ‏‏29 בינואר 2010 (באנגלית)
2. ↑  טוויטר, The project was cancelled many years ago, ‏‏21 ביוני 2015 (באנגלית)
3. ↑  The game will feature a story driven single player mode with many different characters to speak and act with – it will have a playtime of around 20 hours and Unique Weapon system
**ואדים מרקוביץ' גוטצאיט** (באוקראינית: **Вадим Маркович Гутцайт**;‏ נולד ב-6 באוקטובר 1971) הוא סייף יהודי-אוקראיני סובייטי בעבר. אלוף אולימפי (ברצלונה 1992) בחרב קבוצתי כחבר במשלחת המאוחדת. בעל מדליית ארד מאליפות העולם (בודפשט 1991), פעמיים ברציפות אלוף האוניברסיאדה (קטניה 1997 ופלמה דה מיורקה 1999) ואלוף המכביה השבע-עשרה (2005) בחרב אישי.

ביוגרפיה
--------

גוטצאיט נולד וגדל בקייב למשפחה יהודית. הוא החל להתאמן בסיף בגיל 10. כבר בגיל 15 הוא זכה באליפות אוקראינה. בשנת 1988 זכה באליפות ברית המועצות לנוער. באליפויות העולם בסיף לנוער שנערכו באתונה 1989 ומדלינג 1990 הוא זכה במדליית זהב בתחרות חרב אישי(אנ').

באליפות העולם בסיף שנערכה בבודפשט, הונגריה בשנת 1991 הוא זכה בשתי מדליות, כסף וארד. מדליית כסף בתחרות חרב קבוצתי אחרי הונגריה ולפני גרמניה ומדליית ארד בתחרות חרב אישי. 

באולימפיאדת ברצלונה (1992) זכה גוטצאיט במדליית זהב בתחרות חרב קבוצתי ביחד עם גרגורי קיריינקו, אלכסנדר שירשוב, ג'ורג' פוגוסוב וסטניסלב פוזדניאקוב לפני הונגריה וצרפת. 

באולימפיאדת אטלנטה (1996) הוא סיים במקום שישי בתחרות חרב אישי לאחר שהפסיד בשלב רבע הגמר 15-14 לסטניסלב פוזדניאקוב שזכה במדליית הזהב.

באיניברסיאדה שנערכה בקטניה בשנת 1997 ובאוניברסיאהד שנערכה בפלמה דה מיורקה בשנת 1999 הוא זכה פעמיים ברציפות במדליית זהב בחרב אישי.

באולימפיאדת סידני (2000) הוא סיים במקום שישי בתחרות חרב קבוצתי ובמקום 13 בתחרות חרב אישי.

לאחר שפרש מתחרויות, החל גוטצאיט לשפוט בתחרויות בינלאומיות.

קישורים חיצוניים
----------------

ויקישיתוף מדיה וקבצים בנושא **ואדים גוצט** בוויקישיתוף
* ואדים גוצט, ברשת החברתית פייסבוק
* ואדים גוצט, ברשת החברתית אינסטגרם
* ואדים גוצט, באתר הוועד האולימפי הבין-לאומי
* ואדים גוצט, באתר olympedia.org
* ואדים גוצט, באתר התאחדות הסיף הבין-לאומית
* ואדים גוטצאיט, באתר *Sports 123* (באנגלית)
* ואדים גוטצאיט, באתר *Jewish Virtual Library* (באנגלית)
* ואדים גוטצאיט, באתר *Jews in Sports* (באנגלית)
**בנימין "וילי" ראושניץ** (22 באוגוסט 1925 - 4 במאי 1994) היה מאמן כדורמים ישראלי, שופט הכדורמים הבינלאומי הראשון בישראל, מאמן נבחרת ישראל בכדורמים, שחקן ומאמן הפועל חיפה בכדורמים, מאמן קבוצות הכדורמים של הפועל קריית טבעון והפועל גוש זבולון ומזכיר הפועל נהריה.

ביוגרפיה
--------

ראושניץ נולד בווינה, אוסטריה, לקרול, רפד במקצועו, יהודי בעל אזרחות צ'כוסלובקית ולתרזה (שרה) ילידת וינה אף היא, שהתגיירה לפני נישואיה. הוא שחה בקבוצת הכח וינה. בשנת 1938, לאחר האנשלוס, גורש עם משפחתו לברטיסלאבה שבסלובקיה, שם השתייך לנבחרת הלאומית בכדורמים, על אף שבאותה העת לא היה מקובל לקבל יהודים. מרבית חברי הקבוצה לא ידעו על יהדותו, אך אחד מחברי הקבוצה הלשין עליו, ולכן הוא נאלץ להימלט מביתו ולהסתתר בגנים ציבוריים. קודם לכן נלקח אביו מביתו ונשלח למחנה ריכוז ממנו לא חזר בחיים. ראושניץ נתפס ונשלח למספר מחנות ריכוז ובהם אושוויץ.

בתום מלחמת העולם השנייה והשואה, ולאחר תקופת החלמה, נרתם ראושניץ לפעילות בעליה ב', למשימות של איתור נאצים והסגרתם לשלטונות, וכן למשימות של הברחת נשק וכסף מצ'כוסלובקיה עד איטליה לצורך העברתם בדרך הים מאיטליה לישראל.

לאחר שעלה לארץ ישראל נישא ראושניץ ב-27 בפברואר 1950 לאווה. בהתחלה הזוג התגורר במחנה "סנט לוקס" שבקריית אליעזר, חיפה באוהל אחד שהכיל 30 אנשים. משם עבר למעברת כורדני ובשנת 1956 עבר לדירה בשכונת "עמידר" בנהריה.

בתחילה עבד בקטיף בפרדס ליד רעננה ואחר כך בעבודת סבלות בנמל חיפה. בהמשך עבד כמציל בבריכת השחייה של הפועל חיפה. בהמשך עבד במועצת פועלי עכו עד אשר קיבל את העבודה במועצת פועלי נהריה כמזכיר הפועל עד ליציאתו לגמלאות בשנת 1991.

במקביל לעבודתו במועצת הפועלים הוא אימן שחייה וכדורמים. בהתחלה הוא שיחק ואימן את קבוצת הפועל חיפה, אחר כך את קבוצת הפועל קריית טבעון ואת הפועל גוש זבולון. במשך שנים רבות אימן גם את נבחרת ישראל.

במסגרת עיסוקיו הספורטיביים נשלח ראושניץ גם לחו"ל הן כמאמן נבחרת ישראל בכדורמים, הן כשופט כדורמים בינלאומי והן כמזכיר הפועל נהריה.

אימן את נבחרת ישראל בכדורמים למכביות החמישית (1957) השישית (1961).

ראושניץ נפטר ב-4 במאי 1994 בגיל 68 לאחר מחלה קשה שארכה כ-6 שנים.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* בנימין וילי ראושניץ, קורות חייו
* מבחן שחיינים, הַבֹּקֶר, 30 ביולי 1950
* בנימין ראושניץ, לאחר הניצחון בכדורמיים ביוון, על המשמר, 2 באוגוסט 1959
* א.ש. ההגמוניה בכדורמים ל"הפועל", דבר, 17 ביולי 1960
* ענף השחייה - ציוני דרך בהתפתחותו

הערות שוליים
------------

1. ↑  וילי ראושניץ היה הראשון, מעריב, 12 בספטמבר 1979
2. ↑  שופט כדורמים ישראלי ינהל המשחקים באליפות יוון באתונה, למרחב, 6 בספטמבר 1959
3. ↑  ראושניץ התבקש להישאר ביוון, חרות, 20 בספטמבר 1959
4. ↑  היום ומחר טורניר בכדורמים, על המשמר, 25 באוגוסט 1961